Document ID: 32002L0025

32002L0025
L 098/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2002/25/ЕО НА КОМИСИЯТА
от 5 март 2002 година
относно изменение на Директива 98/18/ЕО на Съвета относно правилата и стандартите за безопасност на пътническите кораби
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 98/18/ЕО на Съвета от 17 март 1998 г. относно правилата и стандартите за безопасност на пътнически кораби (1), и по-специално член 8, буква б) от нея,
като има предвид, че:
(1)
За целите на Директива 98/18/ЕО международните конвенции, включително Международната конвенция за безопасността на човешкия живот по море от 1974 г. (SOLAS), и другите международни кодекси и резолюции за правилата и стандартите за безопасност на пътнически кораби са били в сила към датата на приемане настоящата директива.
(2)
Измененията към конвенцията SOLAS и към други международни кодекси и резолюции са влезли в сила от датата на приемане на Директива 98/18/ЕО или предстои да влязат в сила в най-скоро време.
(3)
Целесъобразно е да се вземат предвид новите международни разпоредби на приложение I към Директива 98/18/ЕО.
(4)
Директива 98/18/ЕО следва да бъде съответно изменена.
(5)
Мерките, предвидени в настоящата директива, са в съответствие със становището на комитета, създаден по силата на член 12, параграф 1 на Директива 93/75/ЕИО (2) на Съвета, последно изменена с Директива 98/74/ЕО (3) на Комисията,
ПРИЕ НАСТОЯЩАТА ДИРЕКТИВА:
Член 1
Приложение I към Директива 98/18/ЕО се заменя с текста на приложението към настоящата директива.
Член 2
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 15 октомври 2002 г. Те незабавно информират Комисията за това.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
2. Държавите-членки съобщават на Комисията текстовете на разпоредбите от националното си законодателство в областта, уредена с настоящата директива.
Член 3
Настоящата директива влиза сила от деня на публикуването ѝ в Официален вестник на Европейските общности.
Тя се прилага от 1 януари 2003 г., освен ако в приложението не е предвидено друго.
Член 4
Адресати на настоящото решение са държавите-членки.
Съставено в Брюксел на 5 март 2002 година.

Labels: 7
13
8